Kakawin Nāgarakṛtâgama/Pupuh 20
Pupuh 20 - Śardūlawikrīḍita 

1. 
a. prāptang deśa kasogatan sahana mawwat bhakta pāne hajī 
b. pratyekanya gapuk sadewi śiṣayêngi iśānabajrâpagĕh
c. gantĕn poh capahan kalampitan ing lumbang len kuran we pĕtang 
d. mwang pañcar prasamāngśaning kuṭi mungguh kapwa tāśrang mamarĕk

2. 
a. milwang deśa ri tunggilis pabayĕman rowangnya nekâpupul 
b. rehnyāngśê kuṭi rātnapangkaja hane caccan kabhūktyāpatĕh 
c. nāhan ta pabalas kasogatan an angśānggĕhnya kuww apagĕh 
d. bhūktinyan pan akarya kawwalu huwus tingkahnya ngūnī dangū

Nāgarakṛtâgama
Kakawin Nāgarakṛtâgama